Få luftrenseren på HomeKit og Google Assistant

Luftrenseren er blevet en svær populær tilføjelse til hjemmet i den seneste tid, hvor mange af os har været bundet til privaten på grund af Corona. Men de er ofte “dumme” og støjende maskiner, der ikke tilpasser sig dagligdagen. Således er det ikke med Sensibo Pure, der med HomeKit-understøttelse og geofencing ligner en interessant udvidelse til tech-hjemmet.

Sensibo Pure er en tilsluttet luftrenser, der automatisk tilpasser sig til luftkvaliteten. Med geofencing kan du sørge for, at luftrenseren kører på fuld hammer, når husets beboere forlader hjemmet. Så er der frisk og pollenfri luft, når I kommer hjem igen.

Men ikke nok med det. Maskinen er også kompatibel med både Google Assistant Apples HomeKit-system og det betyder, at du til enhver tid kan se og betjene maskinen via Hjem-app’en – også når du ikke er hjemme. Det åbner også for muligheden for at lave automatiseringer, der binder luftrenseren sammen med andre dimser. Eksempelvis kan du få en advarsel – eller sætte den intelligent pærer i huset til at blink – hvis luftkvaliteten forringes eller der er for meget pollen i luften.

Sensibo Pure er 39 cm høj og har en diameter på 19,5 cm.

Sensibo Pure anbefales til rum på mellem 16 og 27 kvadratmeter og den kan rense 130 m3 i timen. Den har tre filtre, der alle er udskiftelige: Kulfilter, Hepa 13 og et præ-filter til større objekter. Den kan filtrere partikler ned til en størrelse på 0.1 μm, hævder producenten.

Luftrenseren har en vejledende udsalgspris på 1.499 kroner, men en rask søgning på Google afslører, at den kan fås til mindre end det. Her er lidt info i punktform:

Sensor: 2,5 μm

Filtrerer partikler ned til  0.1 μm

Fjerner lugt og farlige dampe inklusive flygtige organiske forbindelser (VOC)

Wi-fi: 2,5 GHz

Bluetooth BLE

Strømforbrug: 23 W

Størrelse: 388 x 195 x 195 mm

Digitale assistenter: Alexa, Google Assistant, Siri (via HomeKit)

Om mikropartikler …

Små partikler måles typisk i mikrometer eller μm. En mikrometer svarer til 0,000 001 meter. I forbindelse med luftrensere er PM2.5 og PM10 (partikler) det mest anvendte udtryk. Dette henviser til partikler, der er mindre end henholdsvis 2,5 μm og 10 μm inden for et bestemt luftvolumen.

Partikler, der er 10 μm eller derunder, kan trænge ind i lungerne, mens de, der er 2,5 μm, risikerer at komme endnu længere ind i luftvejene.

For at forhindre dette anvendes HEPA-filtre. Filtrene fanger partikler så små som 0,1 um. Effektiviteten måles dog af partikler, der er 0,3 um, da det er dem, der er sværest at fange. Et HEPA 13-filter fanger 99,97% af alle partikler omkring 0,3 um.

Størrelseseksempler:

Menneskehår: 60-120 μm

Skimmel: 1-10 um

Støvmider: 5-20 um

Levende celler: 10 um

Spindelvæv: 3-8 um

Bakterier: 1-10 um

Pollen: 1 μm

Katteallergener: 0,1-1 um

Smog: 0,01-1 um

Tobaksrøg: 0,01-1 um

Få luftrenseren på HomeKit og Google Assistant